open-index/open-wikipedia-markdown huggingface dataset:
Bon Jovi

**Bon Jovi** — hard-rok va ommaviy musiqaning jipslashuvida ishlaydigan amerikalik rok-guruh. Tarkibi: Jon Bon Jovi (vokal), Richi Sambora (gitara), Tiko Torres (barabanlar), Devid Brayan (klavishlar).

Komanda 1983-yili Nyu-Jersida italiyaliklar Jon Bonjiovi (u familiyasini Bon Jovi'ga oʻzgartiradi) va Richchi Sambora tomonidan tashkil qilingan. Toʻrt yil oʻtib, ularning "Slippery When Wet" diski "Billbord" tomonidan AQSHda yilning eng koʻp sotilayotgan albomi deb tan olinadi. Ular muvaffaqiyatining siri quyidagidan iborat edi. Oʻsha yillari ommaviylashgan melodiyaviy Def Leppard'ning heavy metaliga ular hatto uy bekalarining yuragiga boradigan soʻzlarni qoʻyishadi. Oʻzlarining baland, energiyaviy balladalarini ular oʻzligi yozishmagan, balki oʻsmirlar uchun kommersial musiqa yozadigan professional mualliflardan sotib olishardi. Murakkab boʻlmagan videokliplar vokalchi Jon Bon Jovining modellik koʻrinishini va jonli chiqishlarning energetikasini taʻkidlash uchun olinardi.

1980-yillarning ikkinchi yarmida Bon Jovi dunyoning eng ommaviy har-rok-guruhi nomi uchun Guns N' Roses bilan musobaqalashishardi. Ular ketma-ketlik bilan Billboard Hot 100'ning choʻqqisiga "Livin' On a Prayer", "You Give Love a Bad Name", "Bad Medicine", "I’ll Be There for You" va "Blaze of Glory" (Jonning yakkahon ishi) kabi hitlari bilan chiqib olishardi. 1990-yillarda oʻzining musiqasini yanada yengillashtirib, ular butun dunyo disk-jokeylarining sevimli guruhiga (AQSHda ularning ommaviyligi pastga tusha boshlashiga qaramasdan) aylanadi. 1994-yil kuzida ular butun karyerasining eng muvaffaqiyatli singli boʻlgan - "Always" balladasi dunyo yuzini ko'radi. Uning muvaffaqiyati deb, "Cross Road" deb nomlanuvchi eng buyuk hitlarning termasi Buyuk Britaniyada yilning eng koʻp sotiladigan diski unvoniga erishadi. 1995-yili yana br muvaffaqiyatli albom — "These Days" chiqadi, komanda esa gastrollarni to'htatmay, to'la stadion muhlislarni yigʻishni davom etaveradi.

2000-yilga kelib "It’s My Life" singli dunyoning turli xil hit-paradlarida birinchi oʻrinni egalladi, Bon Jovi 1980-yillarning kommertsiyaviy jalbini yoʻqotmagan yagona hard-rok-komanda boʻlib, oʻzining yozuvlarini katta adadlar bilan sotishga muvaffaq boʻladi.

Bon Jovi guruhi tuzilganidan beri yetti studio albomi, uch to'plam va bir jonli ijro albomi chiqardi. Shu kungacha dunyo bo'ylab guruhning 130 milliondan oshiq zapisi sotildi. Boni Jovi 50 dan oshiq mamlakatda 34 milliondan oshiq muxlisga 2 600 dan oshiq konsert bergan.

## Diskografiya

### Studiyaviy albomlar
* *[[Bon Jovi (альбом)|Bon Jovi]] (1984)
* *7800 Degrees Farenheit (1985)
* *[[Slippery When Wet]] (1986)
* *New Jersey (1988)
* *[[Keep The Faith]] (1992)
* *These Days (1995)
* *[[Crush]] (2000)
* *Bounce (2002)
* *[[Have A Nice Day]] (2005)
* *Lost Highway (2007)
* *[[The Circle]] (2009)
* *What About Now* (2013)
* *Burning Bridges* (2015)
* *This House Is Not for Sale* (2016)
* *2020* (2020)
* *Forever'' (2024)

## Manbalar

## Havolalar
* Bon Jovi'ning rasmiy sayti
* Bon Jovining konsert ijodi haqida sayt
* Bon Jovi haqida sayt
Windows Home Server

**Windows Home Server** — Microsoft tomonidan yaqinda chiquvchi uy serverlari uchun operatsion sistemasidir.
VHEMT

**VHEMT** ("vehement" deb talaffuz qilinadi), yoyilmasi **Voluntary Human Extinction Movement** - inglizchadan **Insoniyatni Yoʻqotish Koʻngillilar Harakati** deb tarjima qilinadi, insoniyatni butkul yoʻq qilishga daʼvat etuvchi harakatdir.

## Asosiy gʻoyalar
VHEMT ortida tugan asosiy gʻoya Yer sayyorasi odamlar taʼsirida barbod boʻlmoqda, sayyora odamlarsiz ekologik muvozanatga keladi, degan ishonchdir; yechim tariqasida odamlar koʻpayishini toʻxtatish fikri ilgari suriladi.  Biroq harakat aʼzolari birovni oʻldirish, yoki xudkushlik qilishni taklif etishmaydi. Bu ularning "Koʻp yashaylik va oʻlib bitaylik" degan shiorida aks etgan.

## Tarix
VHEMT asoschisi va rahbari  sifatida Les U. Knight ismli shaxs koʻrsatiladi; u shiningdek VHEMT.org saytiga egalik ham qiladi.

## Qoʻllab-quvvatlovchilar
VHEMT oʻz qoʻllab-quvvatlovchilarini ikki guruhga boʻladi: 
*"Koʻngillilar" - VHEMT gʻoyasiga sodiq qolib, (boshqa) bola koʻrmaslikka ahd qilganlar.
*"Qoʻllovchilar" - odamzotni butkul qirishga qarshi, lekin aholi oʻsishi surʼatlarini pasaytirishga rozilar.

VHEMT harakati qoʻllab-quvvatlovchilarini ushbu ikki guruhdan qaysi biriga oid ekanligini aytishga majburlamaydi.
## Tanqid
VHEMT'ni tanqid qiluvchilar uning oʻz gʻoyalarini faqat Internet orqali, yaʼni asosan rivojlangan mamlakatlarda yashovchilarga yetkazishlarini taʼkidlashadi. Vaholanki, bunday mamlakatlarda tugʻilish surʼati shundoq ham sust, koʻp bola koʻradiganlar odatda qoloq mamlakatlarda yashab, internetga ulanishga imkonsizdirlar. Biroq, VHEMT'ga koʻra , rivojlangan mamlakatlar dunyo resurslarini koʻproq isteʼmol qilishadi.

Yana bir tanqid shunday deydi: odamlar ham Yer biosferasining qismidirlar, shuning uchun ularni ham himoyalash kerak. Odamlarni yoʻqotish Yerga zarar keltirish demaktir, deyishadi tanqidchilar.

Boshqa bir tanqid odamlar Yer sayyorasiga VHEMT koʻrsatadigan darajada zarar keltirishmasligini taʼkidlaydi.

## Shuningdek
*Mizantropiya
*Childfree
*Evtanaziya Cherkovi
*Natalizm
*Nigilizm

## Havolalar
*VHEMT sayti

## Ilovalar
Evtanaziya Cherkovi

**Evtanaziya Cherkovi** Chris Korda asos solgan amerikalik dadaistik tashkilotdir. Cherkov saytida tashkilotning maqsadi Yer sayyorasida yashovchi odamlar va boshqa hayvonot orasidagi muvozanatni tiklash ekanligi taʼkidlanadi. Cherkov aʼzolari qora yumordan foydalanib, aholi koʻpligi muammosini jamoatga yetkazishga harakat qilishadi. Shuningdek Evtanaziya Cherkovi AQSh’dagi abortga qarshi harakatlar bilan kelishmovchiliklarga uchragan.Tempio Crematorio Valenzano Panta Rei
Tempio Crematorio Valenzano Panta Rei

## Gʻoya
Evtanaziya Cherkovida faqat bitta Amr bor: „Nasl qoldirma“. Bundan tashqari yana toʻrtta ixtiyoriy amrlar ham bor, ular xudkushlik, abort, odamxoʻrlik (faqat murdalarni yeyish, yaʼni qotillik qilmay) va sodomiya (bola koʻrishga olib kelmaydigan har qanday seks) qilishni buyuradi.

Evtanaziya Cherkovi mashhur „Save the planet — kill yourself“ (inglizchadan „Sayyorani qutqar — oʻzingni oʻldir“) shiorining muallifi hisoblanadi.

## Tanqid
Aksar tanqidchilar Evtanaziya Cherkovi atayin xristianlik gʻoyalarini mazax qiladi, deyishadi.

## Shuningdek
* VHEMT
* Mizantropiya
* Evtanaziya

## Havolalar
* Cherkov sayti
* Evtanaziya Cherkovi haqida ruscha maqola

## Ilovalar
Søren Kierkegaard

**Søren Aabye Kierkegaard** (**Syoren Aabi Kyerkegor**; ) 5 may, 1813 – 11 noyabr, 1855) daniyalik faylasuf va teolog boʻlgan. Kierkegaard Gegelianizmni tanqid qilgan hamda Daniya cherkovlari rituallarini bemaʼni deb hisoblagan. Uning koʻp ishlari eʼtiqod tabiati, Xristian Cherkovi instituti, xristian etikasi kabi diniy muammolarga bagʻishlangan. Uning ilk ishlari taxalluslar ostida yozilib, dialoglar orqali fikrlar yetkazilgan. Kierkegaard absurdizmga asos solgan faylasuf sifatida mashhurdir.
Gecko

**Gecko** — Firefox, Mozilla, Netscape va boshqa brauzerlarda Veb sahifalarini ko`rsatish uchun ishlatiladigan dvijok (). Oldingi nomlari — «Raptor» va «NGLayout». Geckoning bosh kontseptiyasi internetning ochiq HTML, CSS, W3C DOM, XML 1.0 va JavaScript kabi standartlarini qo`llab-quvvatlashdan iboratdir.Boshqa kontseptiyasi esa, kross-platformslikdir. Hozirgi kunda  Gecko Microsoft Windows, Mac OS X va Linux, shuningdek  Solaris, HP/UX, AIX, Irix, OS/2, OpenVMS, BeOS, Amiga va boshqa operatsion sistemalarda ishlaydi. http://developer.mozilla.org/en/docs/Mozilla_Build_FAQ#General_questions. 

## Qo`llab-quvvatlanuvchi standartlar
* XHTML 1.1
* HTML 4.0
* CSS 2 (qisman CSS 3)
* XML 1.0
* JavaScript 1.7
* DOM 1/2 (qisman DOM 3)
* Unicode
* SVG
* MathML
* RDF
* HTTP
* FTP 
* SSL 
* OJI (Open Java Interface)

## Tanqid

Dvijokning tadqiqotlari tijorat kompaniyasida va ko`p vaqt oldin boshlangan va shuning uchun hozirda dvijokning kodi juda katta hajmga egadir hamda operativ hotiraga talabi katta. KHTML erkin alternativ dvijok mavjud, KDE loyihasi qo'llab quvvatlaydi va Konquerorning tagida yotgan WebKit - Safarining dvijoki.

## Yana qarang
* Mozilla
* Minimo
* Conkeror
* Salamander

## Linklar
* Mozilla Layout Engine
* World Wide Web Consortium
Minimo

**Minimo** — Mozilla Foundation tomonidan yaratilgan, mobil uskunalar uchun veb brauzeridir.

## Tashqi linklar
*Minimo Project homepage
*Doug Turner's Blog
*
*Interview with Doug Turner and Chris Hofmann of the Minimo Project 
*CNET News.com article about Nokia funding
*Photos of Minimo running on Windows Mobile devices 
* Screenshots of Minimo running on the i-mate JAM (a Windows Mobile 2003 for Pocket PC Second Edition, Phone Edition device)
Sensiz (albom)

**„Sensiz“** — oʻzbek qoʻshiqchisi Rayhonning 2001-yil chiqqan ilk albomi. Albomga quyidagi qoʻshiqlar kiritilgan:
# Yolvorma
# Azoblaysan
# Sevgi
# Sogʻinch
# Yoʻq-yoʻq
# Sensiz
# Qaytadi
# Yo rabbim
# Журавли
# To hayot ekanman

## Manbalar

## Havolalar
* „Sensiz“ albomi Rayhonning rasmiy saytida
Baxtli boʻlaman (albom)

**„Baxtli boʻlaman“** — oʻzbek qoʻshiqchisi Rayhonning 2002-yil chiqqan ikkinchi albomi. Albom 2003-yil „Yilning eng yaxshi musiqiy albomi“ deb saylanib Tarona mukofotini olgan. Albomga quyidagi qoʻshiqlar kiritilgan:

# Intro
# Yolgʻon
# Doʻppi tikdim („Maftuningman“ filmidagi qoʻshiqning kaveri)
# Baxtli boʻlaman
# Yolgiz oʻzing
# Yor demamdim
# Keragi yoʻq
# Shunchalar (Shahnoz bilan duet)
# Жить
# Bila turib
# Je Veux Etre Moi

Bonus treklar:
# Журавли
# Shunchalar
# Keragi yoʻq
# Baxtli boʻlaman
# Outro

## Manbalar

## Havolalar
* „Baxtli Boʻlaman“ albomi Rayhonning rasmiy vebsaytida
Three Days Grace

**Three Days Grace** — kanadalik rok-guruh. 1997-yilda tashkil topgan.

## Tarix
"Three Days Grace" komandasi 1997-yil Norvudda (Ontario, Kanada) 1992-yildan beri mavjud boʻlgan "Groundswell" kollektivi boʻlaklaridan tashkil topdi. Guruh tarkibiga: Adam Gontier (vokal, gitara), Brad Walst (bas) va Neil Sanderson (barabanlar) kirdilar. Keyinchalik, Torontoga koʻchib oʻtib, musiqachilar oʻzlarining sobiq menejerlari yordamida produser Gavin Brown (The Midway State, Billy Talent, Cancer Bats, Thornley, The Reason, The Tea Party, Danny Michel, Out of Your Mouth va b.) bilan tanishib, u bilan birgalikda mashhur "(I Hate) Everything About You" taronasini yozadilar va tez orada "EMI" nashriyoti va "Jive" rekord-leybli bilan shartnoma imzolaydilar. Bundan soʻng "Three Days Grace" guruhi Gavin Brown bilan hamkorlikda debyut albomligi ustida ish boshlaydilar. Ish "Long View Farms Studios" (Brukfildning shimoli), "Bearsville Studios" (Vudstok), "Vespa Studios" va "A Room Full Of Stuff Studios" studiyalarida olib borildi. Albomni tugatish ishiga mashhur Jay Baumgardner (Evanescence, Papa Roach, Hoobastank, Korn, va.b), Rich Costey (Muse, Franz Ferdinand, The Mars Volta, My Chemical Romance, Audioslave, Rage Against the Machine, va.b) va Randy Staub (Nickleback, P.O.D., Lostprophets, Metallica, 3 Doors Down, Kittie va b.)lar jalb qilinadilar. Bir xil nomli "Three Days Grace" albomi musiqiy magazinlarda 2003-yil 22-iyulda paydo boʻladi. "(I Hate) Everything About You" singli alternativ rok yoʻnalishidagi kanadalik radiostansiyalarning katta qoʻlloviga erishdi. Keyingi ikki yilni "Three Days Grace" gastrollarda oʻtkazdi. 2006-yil iyunda guruh "One-X" nomli navbatdagi albomni havola etdilar. Bu guruhning yangi ishtirokchisi - ikkinchi gitarachi Barry Stock uchun debyut boʻldi. Plastinkaning qoʻllovi uchun komanda "Staind", "Hoobastank" va "Nickelback" bilan birgalikda bir necha konsertlar berdilar.

## Diskografiya
### EPlar

### Albomlar

### Singllar

## Relizlanmagan taronalar
Bu yerda yozilib, keng tarqalmagan qoʻshiqlar roʻyxati berilgan. Ular bonus-trek kabi albomlarga kiritilgan.

### [[Three Days Grace Demo]]'dan
* TV
* In Front Of Me
* This Movie
* Better Life
* My Own Life

### [[Three Days Grace (albom)|Three Days Grace]]'dan
* Are You Ready?
* Like This

### [[One-X]]'dan
* Running Away
* Mess of Me
* Too Late

## Havolalar
* Three Days Grace Nefelin Music'da
* http://ru.noomus.com/music/Three+Days+Grace
Absurdizm

**Absurdizm** (*ingl.* *[[absurd]]* soʻzidan) - insoniyatning hayot maʼnosini topish yoʻlidagi harakatlari mantiqsizligiga ishonuvchi, bunday maʼnoning oʻzi mavjud emasligini taʼkidlovchi falsafiy oqim. Absurdizm ekzistensializm toifasiga kiradi.

Absurdizm gʻoyalari XIX asr faylasufi, daniyalik Søren Kierkegaard tomonidan shakllantirila boshlandi. Kierkegaard fikrlarining ekzistensialist tizimiga qo'shilishiga esa fransuz faylasufi va adibi Albert Camus yozgan *[[Sizif Asotiri]]* kitobi turtki boʻldi. Ikkinchi Jahon Urushidan soʻnggi vayronagarchiliklar va iqtisodiy tushkunlik odamlar orasida absurdist qarashlarni kuchaytirdi.
## Søren Kierkegaardning qarashi
Camus'dan bir asr avval Søren Kierkegaard olam mavjudligining mazmunini axtarish bema'ni ekanligi haqida koʻp yozgan. Kierkegaard'ga koʻra:
Hayotning maʼnosiz ekanligiga eng yaxshi isbot uning maʼnosi borligini isbotlash uchun keltirilayotgan argumentlardir.

## Albert Camus
Albert Camus "Sizif Asotiri"da odamlarni Sizif kabi choʻqqiga tosh itarib chiqayotgani, lekin bu tosh alal-oqibat yana pastga tushib ketgani uchun ketgan barcha samar bekor boʻlishini taʼkidlaydi. Odamlarning barcha hissiyotlari va amallari sukut saqlovchi, sovuq olam fonida absurd ekanligini koʻrsatadi.

Mavjudlikning absurd ekanligini anglab yetgan kishi oldida uchta yoʻl qoladi: xudkushlik, dinga berilish yoki absurdlikni qabul qilib, yashashda davom etish. Camus'ga koʻra xudkushlik hayot yashash uchun arzimaydi, degan qarorga kelishdir. Bu tanlov "hayot haddan tashqari uzundir", iborasini bildiradi. Diniy hayotga berilish esa absurdni oʻz-oʻzini aldash bilan almashtirish demakdir, degan fikr ilgari suriladi. Camus inson yashashda davom etish bilan birga hayotning absurd ekanligini qabul etsa, asl ozodlikka erishishini soʻylaydi.

## Hayot maʼnosi
Absurdizmga koʻra inson hayotda yakka bir aniq maʼno mavjud emas. Hech bir jonzot, hech bir tiriklik, hech bir sayyora, hech bir olam, qo'yinki, borliqdagi hech bir narsa muayyan bir maqsad bilan yaratilmagan.  "Agar olam xudo tomonidan yaratilib, insonlaarning tirik ekanidan maʼno Yaratganga xizmat va ibodat etishda boʻlsa-chi?", - degan iddaolarga Kierkegaard "Xudoning mavjudligidan maʼno nima?" degan savol bilan javob qaytaradi. Kierkegaard xudo agar bor boʻlsa, uning mavjudligida ham hech qanday maʼno yoʻq, deydi va shunday qilib xudoga ishonish ham absurddir, fikriga keladi.

## Tanqid
Ekzistensialist tanqidchilarga koʻra hayot maʼnosini odamlarning oʻzlari yarata olishlarini uqtirishadi. Kishi oʻz oldiga biror maqsadni qoʻyib, unga erishishga harakat qilishi hayot maʼnosi boʻla oladi, deyishadi. Biroq absurdistlar bu maʼno vaqtinchalik ekanligini, maqsadga erishilgandan keyin yana boʻshliq paydo boʻlishini aytishadi.

## Yana qarang
* Absurd
* Ekzistensializm
* Nigilizm
Sevgilim (albom)

„**Sevgilim**“ — oʻzbek qoʻshiqchisi Rayhonning 2004-yil chiqqan uchinchi albomi. Albomga quyidagi qoʻshiqlar kiritilgan:

# Intro
# Sevgilim
# Asirimsan
# Ketaman
# Poyoniga yetsa
# Erkatoyim (Abdulaziz Karim bilan duet)
# Ayrilmasin
# Hayot goʻzal
# Yiroq
# Senga emas
# Xayoling
# Kim bilar
# Oʻzbek oʻgʻloni

Bonus treklar:
# Pyoniga yetsa (remiks)
# Ketaman (remiks)
# Outro

## Havolalar
* „Sevgilim“ albomi Rayhonning rasmiy vebsaytida
Dharmik dinlar

**Dharmik dinlar** Hind subqitʼasida yuzaga kelgan dinlar oilasidir. Ularga Vedik dindan kelib chiqqan Hinduizm), Buddizm, Jainizm va Sikhizm kiradi. Dharmik dinlar dunyoning uch katta diniy oilalari sirasiga kiradi (Ibrohimiy va Taoik dinlar bilan birga). Dharmik dinlarning teologiyasi va falsafasi Dharma (sanskrit tilida धर्म – *dharma* – „qonun“, „burch“) tushunchasi asosida qurilgandir.

Dharmik dinlarning umumiy tushunchalari sanskrit, yoga, karma, dharma, nirvana, moksha hamda reinkarnatsiyalardir. Qolaversa, jainizm hinduizmning bir shakli oʻlaroq koʻriladi (lekin jainizm hinduizmdagi kastalarni tan olmaydi). Dharmik dinlarning Hindistondagi kuchli taʼsirini hind bayrogʻining oʻrtasida tasvirlangan Ashoka Chakra (*Ashoka Gʻildiragi*) ifodalaydi.

Dharmik dinlar mil. avv. 3300 yillar atrofida paydo boʻla boshlagan. Ular Vedik din, yaʼni Veda kitoblariga asoslangan din koʻrinishida yaxlit holda mavjud boʻlib, turli maktablar chiqishi bilan boʻlinib ketgan.
## Shuningdek

* Din
* Ibrohimiy dinlar
* Taoik dinlar
Ibrohimiy dinlar

**Ibrohimiy dinlar** Yaqin Sharqda kelib chiqqan dinlar oilasidir. Ularga Yahudiylik, Xristianlik va Islom kiradi (baʼzan Bahoiylikni ham shu safga qoʻshishadi). Atama ushbu dinlar manbalarida eslab oʻtiluvchi Ibrohim (ivritcha: *Avraham* אַבְרָהָם ; arabcha: ابراهيم ) ismli shaxs bilan bogʻliqdir. Ibrohimiy dinlar hozirda eng katta diniy oila hisoblanadi (3.8 milliard odam oʻzini shu dinlardan birortasiga tegishli, deb biladi).

Ibrohimiy dinlarning umumiy nuqtalari quyidagilardir:
* Monoteizm. Xudoning yakkaligi uqtiriladi. Baʼzan yahudiy va musulmonlar xristianlarni Ilohiy Uchlik prinsipini tanqida qilishsa-da, baribir bir xudoga sigʻinishlarini taʼkidlashadi.
* Paygʻambarlar. Barcha ibrohimiy dinlar oʻz asoschilariga "paygʻambar", yaʼni xudo bilan muloqotda boʻlgan shaxs statusini berishadi.
* Semitizm. Barcha ibrohimiy dinlar semitlar - yo yahudiy, yoki arab xalqlari orasida paydo boʻlgan.
* Eʼtiqod ustunligi. Ishonch aqldan koʻra ustun sanaladi.
* Qatʼiy etika. Barcha ibrohimiy dinlarda etika dogmalarga asoslangan va qayta koʻrib chiqilishi xudoning aytganidan chiqish deya qoralanadi.

Ibrohimiy dinlar mil. avv. VI asrda hozirgi Isroil hududida paydo boʻlgan.

## Shuningdek
* Din
* Dharmik dinlar
* Taoik dinlar
Taoik dinlar

**Taoik dinlar** Sharqiy Osiyoda yuzaga kelgan din va falsafiy oqimlar guruhidir. *Tao* soʻzi "yoʻl" deb tarjima qilinadi; talaffuzi turli tillarda turlicha boʻlishi mumkin, masalan koreys tilida *Do*, yaponchada *To* yoki *Do*, vyetnam tilida esa *Đạo* kabi. Taoik dinlarga Taoizm, Konfutsiylik, Sintoizm, Xiantianlik (Ikuantao), Cheondoizm, Kaodaizm va Jeungizm (shuningdek, buddizmning baʼzi koʻrinishlari) kiradi.

Jahon boʻylab 500 milliondan ortiq kishi shu dinlardan biriga e'tiqod qiladi. Taoik dinlarda xudo tushunchasi aniq emas, bu dinlar panteistik yoki hatto agnostik deya qaralishi mumkin. Taoik dinlarning dharmik dinlar bilan baʼzi umumiy gʻoyalarga ega ekanligi kuzatiladi.

## Shuningdek
* Din
* Dharmik dinlar
* Ibrohimiy dinlar
Cannibal Corpse

**Cannibal Corpse** (*[[kannibalizm|kannibal]]* va ingl. *corpse* — «murda» soʻzlaridan) 1988-yilda tashkil topgan amerikalik death metal guruhidir. Guruh shu kunga qadar oʻnta studiya albomi, bitta toʻplam hamda bitta jonli konsertdan albom chiqardi. Cannibal Corpse radio yoki televideniyeda deyarli rotatsiyada boʻlmagan boʻlsa-da, 1991-yilgi *[[Butchered at Birth]]* va 1992-yilgi *[[Tomb of the Mutilated]]* albomlari ortidan ularga katta shuhrat kela boshladi. Cannibal Corpse dunyo boʻylab 1 million atrofida (shulardan 558,929 tasi AQShda) albom pullab, eng koʻp sotiladigan death metal guruhlaridan biri boʻldi.

Cannibal Corpse faoliyatida thrash metal guruhlari (Slayer kabi), boshqa death metal guruhlari (Kreator kabi) taʼsiri seziladi. Cannibal Corpse ashulalari asosan zoʻrlash, qotillik, qiynoq va oʻlim mavzularidadir. Shu yuzdan guruh ijodi xalqaro senzuraga duch keldi. Guruhning baʼzi konsertlari va ashulalari taqiqlangan.
## Tarixi
Cannibal Corpse New York death metal guruhlari — *Beyond Death* (Webster, Owen), *Leviathan* (Barnes) va *Tirant Sin* (Barnes, Rusay, Mazurkiewicz) aʼzolaridan tuzilgan. Guruh ilk bora 1989-yil aprelida Buffalo's River Rock Cafesida konsert berdi. Bir yildan soʻng guruh Metal Blade Records leybli bilan uzoq muddatlik shartnoma imzoladi.

Cannibal Corpse tarkibi bir necha bor oʻzgargan. 1993-yilda gitarachi Bob Rusay guruhni tark etdi, uning oʻrniga Rob Barrett keldi. 1995-yili vokalchi Chris Barnes guruhdan ketdi (hozirda Six Feet Under guruhi tarkibida) va George Fisher uning joyini egalladi. 1997-yilda Barrett guruhdan chiqdi, uning oʻrniga Pat O’Brien kelib qoʻshildi. Gitarachi Jack Owen 2004-yili Cannibal Corpsedan ketdi (hozirda Deicide guruhida), uni vaqtinchalik Jeremy Turner almashtirib turdi. Barrett 2005-yili guruhga qaytib keldi.

Guruh 2007-yil noyabrida yangi albom ustida ish boshladi. Bu albom 2008-yil oxirida chiqarilishi kutilmoqda.
## Tanqidi
Cannibal Corpse ashulalari zoʻravonlik mavzularini yoritgani uchun tanqid ostiga olingan. Albom muqovalarida haddan tashqari vahshiylik tasvirlangani uchun guruh 2006-yilgacha Olmoniyada taqiqlangan edi.

Bu kabi tanqidlarga javoban guruh aʼzolari oʻz qoʻshiqlarining qoʻrqinch filmlardan farq qilmasligi, ulardan-da vahshiyroq emasligini taʼkidlashadi.

## Qiziqarli faktlar
* Cannibal Corpse *[[Ace Ventura: Pet Detective]]* filmida ijro etishgan.
* Aktyor Jim Carreyning yaxshi koʻrgan guruhi — Cannibal Corpse.

## Diskografiyasi
### Studiyaviy albomlar

### Jonli ijro albomlari

## Manbalar

## Havolalar
* Guruhning rasmiy sayti
Dogma

*Ushbu maqola doktrina haqidadir. Shu nomli film uchun [[Dogma (film)]] maqolasiga qarang.*

**Dogma** (yun. dogma – fikr, qoida, taʼlimot):

1) qanday sharoitda qoʻllanishidan qatʼi nazar, tanqid koʻzi bilan tekshirilmay koʻr-koʻrona qabul qilinaveradigan qoida, dalil-isbotsiz muhokama. Dogmatik fikr bilish yoʻliga, fan taraqqiyotiga toʻsqinlik qiladi (qarang Dogmatizm);

2) ilohiyotda dindorlar uchun Yaratuvchi tomonidan joriy qilinganligi uchun majburiy hisoblangan, muhokama yuritmasdan eʼtiqod qilinadigan ilohiy taʼlimotga empirizm nuqtai nazaridan berilgan baho (qarang Aqida).  Biror din, ideologiya yoki boshqa tashkilot tomonidan qabul qilingan va muhokama qilinishi taqiqlangan ishonch yoki doktrinadir.

Huddi shuningdek, ilohiy aqidani rad qiluvchi ateistik gʻoyalarini koʻr-koʻrona qabul qilinaverishga dogmatik ateizm deyiladi. 

## Yana qarang

* Dogmatizm
* Din
* Fan

## Manbalar
Death metal

**Death metal** (inglizchadan *death* - "oʻlim") heavy metalning ostjanridir. U 1980-yillarda thrash metaldan kelib chiqa boshlagan.
## Tavsifi
Death metal past chastotali gitara tovushlari hamda tezlashgan baraban zarbalari bilan xarakterlanadi. Qoʻshiqchining ovozi growl, yaʼni yoʻgʻon qichqiriqlar bilan aralash boʻladi. Ashula matnlari satanizm, nigilizm, mifologiya va baʼzan mistika mavzularida yoziladi.
## Guruhlar

* Possessed
* Death
* Morbid Angel
* Obituary
* Deicide
* Asphyx
* Autopsy
* Cannibal Corpse
* Swallow The Sun
## Shuningdek
* Doom metal
* Heavy metal
* Thrash metal
* Black metal
Nigilizm

**Nigilizm** (lotincha *nihil* — „hech nima“) olamning, ayniqsa insoniyatning obyektiv qiymati yoʻq, deb uqtiruvchi falsafiy oqimdir.  Nigilistlar quyidagilarni taʼkidlashadi:
* obyektiv axloq mavjud emas;
* biror amal boshqasidan ustun qoʻyilishiga obyektiv sabab yoʻq;
* mavjudlikdan maʼno va maqsad yoʻq;
* boshqaruvchi yoki yaratuvchi kuchning (masalan, xudoning) borligiga empirik dalil yoʻq;
* agarda shunday kuch mavjud boʻlsa ham, unga itoat qilish axloq jihatdan majburiy emas.

Nigilistlarga koʻra, obyektiv (yaʼni umumiy, hamma mavjudotlar uchun yagona) axloq yoʻq, har qanday axloq tizimi *kimningdir* nuqtai nazariga mos boʻladi. Lekin muayyan shaxs hissiy yoki jamoat bosimi tufayli tayinli amalni bajaradi. Masalan, qiyin ahvolga tushgan odamga achinib, shu achinish hissi bosimi tufayli unga yordam koʻrsatadi; doʻkon rastalariga qoʻyilgan mollarni oʻgʻirlashdan esa uni din va/yoki qonun prinsiplari (jamoat bosimi) tiyib turadi.

Biror amalning boshqasidan ustun qoʻyilishiga obyektiv sabab yoʻqligini bunday misol bilan izohlash mumkin: ikki xil amal tanlovi bor — choʻkayotgan odamni qutqarish yoki qutqarmaslik. Nigilistga koʻra, ikkala amal oqibatida ham oʻsha choʻkayotgan odam vafot etadi (uzoq kelajakda yoki oʻsha damning oʻzida). Yaʼni bu amallarning ikkalovi ham abadiyat miqyosida hech nimani oʻzgartirmaydi.

Mavjudlikdan maʼno va maqsad yoʻqligi avvalgi iddaolardan kelib chiqadi. Biror individ mavjudligi, hayoti faqat vaqtinchalik ahamiyatga ega boʻlishi mumkin, biroq obyektiv jihatdan maʼnosizdir.

Xudoning mavjudligi borasidagi bahslar hozirgi kungacha faqat demagogik xarakterga ega boʻlib kelmoqda. Bu xususda jiddiy empirik dalillar mavjud emas.

Nigilizmga koʻra, agar xudo mavjud boʻlsa ham, unga itoat etish, boʻysunish faqat uning bosimi tufayli (jazosidan qoʻrqib, mukofotidan umidvor boʻlib) amalga oshirilishi mumkin. Xudoga itoat etish, boshqa har qanday amal kabi, maʼnosizdir.

## Etmologiyasi
Ijtimoiy-tarixiy taraqqiyot inqirozga uchragan davrlarda ayniqsa keng yoyildi. Nigilizm terminini birinchi marta nemis faylasufi Friedrich Heinrich Jacobi (1743—1819) qoʻllagan. Rossiyada bu termin Ivan Turgenevning „Otalar va bolalar“ (1862) romani nashr etilganidan keyin keng tarqaldi. 19-asrning 2-yarmida krepostnoylik anʼanalarini va dinni inkor etgan raznochinshestidesyatniklarning radikal oqimi vakillari nigilistlar deb atalgan. Keyinchalik nigilizm termini inqilobiy mafkura va demokratik harakatni tahqirlash uchun ishlatilgan.

## Shuningdek
* Absurdizm
* Ateizm

## Manbalar
Edvard Munch

**Edvard Munch** (, 1863-yil 12-dekabr,  – 1944-yil 23-yanvar, ) norveg rassomi, ekspressionizm asoschilaridan biri boʻlgan. Uning eng mashhur surati, *[[Qichqiriq]]* (1893), Munch hayot, sevgi, qoʻrquv, oʻlim va melanxoliya mavzularini yoritgan *Hayot Frizi* deb nomlangan suratlar toʻplamiga kiradi. Boshqa ishlari kabi, Munch bu suratning ham turli versiyalarini chizgan.
Yunon tili

**Yunon tili** (  [ɛliniˈka]) — yunon tili tarixidagi dastlabki bosqichda — mil. av. XIV–XII asrlardan milodiy I−IV-asrlargacha amalda boʻlgan (hozirda oʻlik) til; greklarning qadimiy tili. Hindyevropa tillari oilasida qadimiy makedon tili bilan birga alohida yunon guruhini tashkil etadi. Yunon tili taraqqiyoti tarixi quyidagi bosqichlarni qamrab oladi: 1) eng qadimiy (arxaik) davr (mil. av. XIV–XII asrlardan – VIII asrgacha); 2) klassik davr (mil. av. VIII–VII asrlardan IV asrgacha); 3) ellinistik davr (umumyunon tilining shakllanish davri — mil. av. IV–I-asrlar); 4) soʻnggi yunon davri (mil. I–IV asrlar). Yunon tilida quyidagi lahja guruhlari farqlanadi: ioniyattik (ioniyaattika), arkadkipr, eoliy va doriy. Klassik davrning boy adabiyoti ioniy lahjasida — Gesiod, Gerodot; attika lahjasida — Esxil, Sofokl, Yevripid (tragediya), Aristofan (komediya), Platon va Aristotel (falsafa), Fukidid va Ksenofont (tarix), Demosfen (notiqlik, stilistika); eoliy lahjasida — Alkey, Sapfo (lirik sheʼrlar, qoʻshiqlar) va boshqalar tomonidan yaratilgan. Gomer dostonlarining tilida (mil. av. VIII asr) bir necha lahjalarning unsurlari kuzatiladi. Mil. av. V asr oxirlarida Attika lahjasi Yunonistonning adabiy tiliga aylanadi. Ellinistik davrda attik va ioniy lahjalar asosida 2 xil: adabiy va soʻzlashuv koʻrinishlariga ega boʻlgan umumyunon tili shakllanadi. Keyingi davrda adabiy til bilan soʻzlashuv tili oʻrtasidagi farqlar kuchayib, ular mustaqil holda rivojlana boshlaydi.

Yunon tili leksikasi juda boy boʻlib, uning tarkibida sof yunoncha qatlamdan tashqari som tillari, fors va lotin tillaridan kirib kelgan soʻzlardan iborat oʻzlashma qatlam ham bor. Yunon tili leksikasi, lotin tili leksikasi bilan birga, hozirgi ilmiy va ilmiytexnikaviy terminologiyaning manbai boʻlib qoldi.

## Manbalar
Induksiya (mantiq)

**Induksiya** – ma’lum miqdorda yakka holdagi fakt, hodisa va jarayonlarni kuzatish orqali, shu kuzatishlarga tayangan holda ishlab chiqarilgan umumiy xulosa chiqarish. Bu usul bo’yicha, oldin ko’p miqdordagi obyekt yoki jarayonlar yaxshilab kuzatiladi, o’rganib chiqiladi, keyin ushbu kuzatishlardan yagona, umumiy xulosa chiqariladi. Induksiyada mantiq asosiy o’ringa ega emas, tajriba birlamchi ro’lga ega. Faktlardan qoidaga qarab, yakka holdagi ko’plab o’rnaklardan yagona umumiy xulosaga qarab boriladi. Xususiy holatlar, fikrlardan umumiy bir xulosa ishlab chiqiladi.

## Shuningdek

**Induksiya** (lotincha:inductio — toʻgʻrilash, tartibga keltirish) (mantiqda) — ayrim fikrlardan umumiy xulosalar chiqarishda va mantiqiy tadqiqotlarga qoʻllaniladigan muhokama usuli. Xususiylikni oʻrganib, umumiylik bilib olinadi. Umumiylik predmet va hodisalar bilan uzviy aloqada boʻladi. Umumiylikning eng muhim tomonlaridan biri induktiv xulosa chi-karishdir. I. ni oʻrganish fanda kadimdan, hind, yunon mantiqshunosligida, Lao-szi maktabida boshlangan. I. masalalari Aristotel, Abu Ali ibn Sino asarlarida uchraydi. 17— 18-asrlarda empirik tabiatshunoslik yuzaga kelgach, olimlar bu masalaga alohida eʼtibor berdilar. I. ni rivojlantirishga F. Bekon, G. Galiley, I. Nyuton, J. Mill kabi olimlar katta hissa qoʻshdilar. I. bilimlarning tashkil topishida, qonuniyatlarni ochishda, tushunchalarni maydonga chiqarish jarayonida, gipotezani olgʻa surishda fan uchun muhim aqamiyatga ega.

I. toʻliq, toʻliq boʻlmagan va ilmiy xulosa chiqarishga boʻlinadi. Toʻliq induktiv xulosa chiqarish biror narsani sinchiklab oʻrganish va tahlil qilish asosida amalga oshiriladi. Toʻliq I. doimo toʻliq boʻlmagan I. bilan bogʻliq. Toʻliq boʻlmagan I. da aniq faktlar asosida noaniq faktlar keltirib chiqariladi va natijada ong boyitiladi. I. ning oliy shakli ilmiy I. dir. Ilmiy I. asosida narsalarning sababiy bogʻlanishini tekshirish uslubi yotadi. Mas, oʻsimliklarning ayrim koʻrinishlarini oʻrganish asosida biz suv ular uchun asosiy hayot manbai, degan xulosaga ke-lamiz, chunki hamma oʻsimliklarga namlik kerak.

Har qanday induktiv xulosa chiqarish asosini borliq, narsa tashkil qiladi. Bu uslub dunyoni ilmiy bilishda muhim rol oʻynaydi. Shuning uchun obyektiv haqiqatni bilishda I. doim deduksiya bilan mustahkam aloqada boʻladi.

## Yana qarang
* Deduksiya
* Xulosa chiqarish

## Manbalar
Deduksiya

**Deduksiya** – oldindan mavjud bo’lgan bir umumiy haqiqat, umumiy prinsipning o’ziga xos tartibli fikrlash va mantiq qoidalariga asoslangan holda, maydaroq, yakka holatlarga tatbiq qilinishiga aytiladi. Deduksiyada umumiy bir gipoteza hayotdagi mavjud yakka holatlar orqali tekshirib chiqiladi. Bu umumiy prinsip oldindan mavjud va holatlarni faqatgina bu prinsipni tekshirish, tatbiq qilish uchungina o’rganiladi. Bu yerda birlamchi o’rinda mantiq turadi; tajriba esa ikkilamchi hisoblanadi.
## Shuningdek

**Deduksiya** (lotincha: deductio — xulosa chiqarish) — mantiq qoidalariga koʻra xulosa chiqarish. Dastlab formal mantiqda umumiylikdan xususiylik, ayrimlik tomon muhokama yuritish deduksiya deb atalgan. Masalan, "Barcha metallar elektr o`tkazuvchandir" (umumiy) va "Mis — metall" degan ikki hukm (asos)dan deduktiv yo`l bilan "Mis elektr o`tkazuvchandir" degan xususiy yangi hukm (xulosa) chiqariladi. Induksiyaning qarama-qarshisi. Mantiqqa oid adabiyotlarda "deduksiya" atamasini birinchi bor rimlik mantiqshunos faylasuf Boetsiy (480— 524) ishlatganligini taʼkidlaydilar. Biroq bu taʼlimot sillogizm shaklida birinchi bor Aristotelning "Birinchi analitika" asarida tahlil qilingan. Keyinchalik deduksiya tushunchasini R. Dekart, G. Leybnits kabi faylasuflar rivojlantirdilar. Oʻrta asrlar arab falsafasida Kindiy, Roziy, Gʻazzoliy, Ibn Rushd tomonidan Ddeduksiyaga alohida eʼtibor berilgan. Unga yangi bilim berish vositasi deb qaraganlar. Forobiy, Ibn Sino Aristotelning deduktiv mantigʻiga yangilik kiritib, mantiqning sillogizm shaklinigina emas, balki shartli, ayiruvchi kabi shakllarini ishlab chiqdilar. Xulosa chiqarishning yangi (yuqoridagi) usullarini yaratdilar.

Hozirgi zamon fanida "D." termini keng maʼnoda qoʻllanilib, muayyan hukmdan mantiq qonunlari asosida xulosa chiqarish tushuniladi. Agar asos qilib olingan hukm haqiqiy va D. qonunlariga rioya qilingan boʻlsa, undan chiqariladigan xulosa ham haqiqiy boʻladi. D.— isbotning asosiy vositasidir. Shuning uchun fandagi nazariyalar deduktiv metod natijasida yaratiladi. Odatda, deduktiv metod maʼlum sohada faktik materiallar toʻplangandan soʻng , ularni chuqur oʻrganish, tizimga solish va b. maqsadlarda qoʻllanadi. D. psixologiya va bilish nazariyasiga ham amal qiladi. D. psixologiya shaxsning individual tafakkuri jarayonini oʻrgansa, bilish nazariyasi ilmiy bilish metodi sifatida namoyon boʻladi. Deduktiv metod turli shakllarda, xususan, aksiomatik metod, shuningdek, gipotetik — deduktiv metod shaklida uchraydi. Mavjud faktik materiallardan deduktiv yoʻl bilan nazariya yaratishda asos boʻladigan fikrlar majmuasi (aksioma va b.) tanlab olinib, mantiq qonunlari asosida ulardan boshqa bilimlar hosil qilinadi.

## Yana qarang
* Induksiya
* Xulosa chiqarish

## Manbalar
Charles Darwin

**Charlz Robert Darvin** (, 12-fevral, 1809 – 19-aprel, 1882) ingliz tabiatshunosi boʻlgan. Barcha turlar bir yoki bir necha umumiy ajdoddan tabiiy tanlanish orqali kelib chiqqani haqidagi ilmiy gipotezani ilgari surgan. Evolutsiya haqiqatdan ham sodir boʻlishini ilmiy jamoat Darvin hayotligi vaqtidayoq qabul qildi, lekin evolutsiyaning aynan tabiiy tanlanish orqali kechishi haqidagi iddao faqat 1930-larga kelib tan olindi. Darvin'ning gipotezalari zamonaviy evolutsiya nazariyaning asosi boʻlib xizmat qildi.

## Adabiyotlar
* OʻzME. Birinchi jild. Toshkent, 2000-yil

## Manbalar

## Havolalar
Mutoyiba

**Mutoyiba** yoki **yumor** odamlar, obyektlar yoki vaziyatlarning kuzatuvchilarda kulgi hissini keltirib chiqara olish sifati yoki qobiliyatidir. Mutoyibani ijtimoiy aloqaning bir koʻrinishi deb hisoblash mumkin.

Mutoyiba uni qoʻllovchi kishilarning yoshi, millati, joʻgʻrofiy joylashuvi, olgan taʼlimi kabi omillarga qarab, turlicha boʻlishi mumkin. Masalan, yosh bolalar nisbatan sodda mutoyiba shaklarini qabul qilishsa, dunyoqarashi shakllangan va yaxshi taʼlim olgan shaxslar satira kabi murakkabroq janrlarni hazm qilishadi.

Mutoyiba – kulgi bilan xayrixohlikni oʻzida mujassam etgan komiklik turi. Badiiy adabiyotga mansub yumoristik asarda yozuvchi ijtimoiy hayotdagi, shaxsiy turmushdagi, xususan, ayrim kishilardagi baʼzi kamchiliknuqsonlardan kulib, uni tanqid qiladi. Bunda yozuvchi tanqid qilinayotgan obʼyektning yoʻqotilishiga tarafdor emas, unga achinadi, undagi mavjud kamchilikning tuzalishini istaydi. Yengil tanqid, hazil ruhi bilan mutoyiba satiradan farq qiladi. Satirik asarda ijtimoiy hayot hodisalari zaharxanda kulgi orqali fosh etilsa, xarakterdagi nuqsonlar hazilmutoyiba, kinoya bilan tanqid qilinadi. Satirada mutoyiba unsuri boʻlganidek, mutoyibada ham satira unsuri bor. Har qanday jiddiy asar (roman, qissa, hikoya, doston, sheʼr va boshqalar) da, xalq ijodi namunalarida ham mutoyiba boʻladi. Gʻarb adabiyotidagi asosiy namoyandalari – Miguel de Cervantes, Laurence Sterne, Charles Dickens, Nikolay Gogol, Mark Twain va boshqalar; oʻzbek adabiyotida esa Muqimiy, Gʻafur Gʻulom, Abdulla Qahhor, Said Ahmad va boshqalardir.

Tasviriy sanʼatda *mutoyiba* voqea, narsa, jonivor, ayniqsa, kishilarning xatti-harakati kulgili tasvirlangan, yengil tanqid etilgan, umuman koʻrinishi, ishi hazil-mutoyiba tarzida koʻrsatilgan tasvir (koʻpincha grafika asari)dir.

## Yana qarang
* Latifa
* Satira
* Hajviya

## Adabiyotlar
* Oʻzbekiston milliy ensiklopediyasi. Birinchi jild. Toshkent, 2000-yil.
Solyaris (roman)

**Solyaris** () — mashhur polyak fantast yozuvchisi Stanislav Lem tomonidan yozilgan asar. Ushbu asarda Solyaris nomli ongli sayyorani insoniyat tomonidan topilishi va odamlarning Solyaris bilan aloqa qilishi haqida so'z boradi. Bu asarda yozuvchi insoniyat o'zga sayyoralarda mavjud bo'lishi mumkin boʻlgan ong shakillari bizning tushunchalarimizga mos kelmasligi va ushbu ong bilan aloqa qilish muammolarini ko'rib chiqadi.
Asarning ikkita ekranizatsiyasi mavjud: Tarkovskiy, Andrey Arsenyevich tomonidan 1972 yil suratga tushirilgan Solyaris (film, 1972) filmi va Soderberg, Stiven tomonidan 2002 yil suratga tushirilgan Solyaris(film, 2002) filmi.

## Syujeti
Roman bosh qaxramon, psixolog Kris Kelvinning sayyora yo'ldoshi boʻlgan ilmiy-tadqiqot stantsiyasiga kelishi bilan boshlanadi. Uning asosiy maqsadi - stantsiya ekipajining g'ayritabiiy hatti harakatlariga izoh berish va imkon qadar ularni normal axvolga keltirish. U stantsiyaga kelgach yaqin do'stini o'z joniga suyiqasd qilganini ko'radi. Boshqa ekipaj vakillari esa u bilan aloqa qilishni istashmaydi va o'zlarini g'ayritabiiy tutishadi.

## Manbalar
* Lib.ru - asarning Maksim Moshkov elektron kutubxonasidagi rus tilidagi varianti.
Immanuel Wallerstein

**Immanuel Wallerstein** *talafuzzi: Immanuel Vallerstayn* ( 28 sentabr, 1930 yil, New York) yashab turgan zamonamizni, bizni o’rab turgan ijtimoiy-siyosiy sistemalarni ochiq va ravshan tushuntirib bera oladigan eng obro'li jamiyatshunoslardan biri hisoblanadi. Ayni onda Immanuel Wallerstein Yale Universitetida Senior Research Scholar ( Yetakchi Tadqiqotchi Olim) bo'lib faoliyat ko'rsatadi.

Professor Wallerstein PhD diplomini 1959 yilda Columbia Universitetidan olgan. U International Sociological Association - Xalqaro Jamiyatshunoslik Assosiasiyasining sobiq Prezidenti va 1993-1995 yillarda Gulbenkian Ijtimoiy Fanlarni Qayta Qurish Komissiyasining raisi boʻlgan.

Immanuel Wallerstein asarlari asosan uch o'q atrofida to'plangan: zamonaviy dunyo tizimining tarixiy shakllanishi; kapitalist dunyo-iqtisodiyatining bo'hroni; va, bilim shakl-qurilmalari.

## Havolalar
*Presentation of I. Wallersteins "Worldssystem Modell "
*Immanuel Wallerstein zamonaviy bilimlar haqida
*[Immanuel Wallerstein [op-ed]lari]
Windows CE

**Windows CE** (baʼzan **WinCE** qisqartiriladi) Microsoft tomonidan yaratilgan Windows operatsion sistemalar oilasiga kiruvchi, kompyuterlar va mobil uskunalal uchun yaratilgan operatsion sistemalar oilasidir. Intel x86, MIPS, ARM va Hitachi SuperH protsessorlarda ishlaydi.

## Havolalar
* Windows CE Home Page on MSDN
* WindowsForDevices.com, an independent Windows Mobile and Embedded community
* Benchmarking Real-time Determinism in Microsoft Windows CE
* Excerpts from John Murray’s „Inside Microsoft Windows CE“, a (slightly technical) behind-the-scenes history of the people and projects that created Windows CE
* A Brief History of Windows CE, by HPC:Factor with screenshots of the various versions
* Site hosted by Windows CE, Website hosted by Handheld PC. Unfortunately offline now; only this archived version exists
* Windows XP Embedded on MSDN 
* Windows CE: C# Applications developer  
* Portable CE 2.0 
* Go Embedded!  An Embedded Systems blog that devotes a great deal of attention to Windows CE
Mustaqillik kuni

**Mustaqillik kuni** – bu har yili nishonlanadigan tadbir boʻlib, xotiralash maqsadida millatning mustaqilligi yoki davlat suverenitetining yilligini esga olish uchun oʻtkaziladi. Odatda bu boshqa bir davlat yoki millat tarkibidan chiqilgandan soʻng, yoki harbiy bosqin tugaganidan keyin, yoxud hukumatda katta oʻzgarish sodir boʻlgandan keyin nishonlanadi. Koʻplab mamlakatlar oʻz mustaqilligini mustamlakachi imperiyadan ozod boʻlish bilan bogʻliq holda xotirlaydi.

Barcha mamlakatlar ham mustaqillikni milliy bayram sifatida nishonlamaydi. Koʻplari, jumladan Avstraliya, Kanada, Xitoy, Daniya, Fransiya,
Yaponiya, Yangi Zelandiya, Irlandiya, Lyuksemburg, Saudiya Arabistoni, Janubiy Afrika, Tayvan va Turkiya boshqa muhim sanalarni milliy kun sifatida nishonlaydi.

## Roʻyxat
Quyida dunyo mamlakatlarining mustaqillik kunlari keltirilgan:

## Galereya

File:07 09 2022- Bicentenário da Independência - Hamilton Garcia (52467825731).jpg|Braziliyada Mustaqillik kuni
File:Croatian Flags during the Statehood Day (2007).jpg|Xorvatiyada Davlatchilik kuni
File:Bundesarchiv Bild 183-1990-1003-400, Berlin, deutsche Vereinigung, vor dem Reichstag.jpg|Germaniya birlashuvi kuni
File:162nd anniversary of the Italian unification (07).jpg|Italiya birlashuvining yilligi
File:Prison Release of Korean activists.JPG|Koreya Milliy Ozodlik kuni
File:Dolores hidalgo.jpg|Meksikadagi Dolores nidosi
File:Ba Dinh Square September 2nd, 1945.jpg|Vyetnam Milliy kuni
File:Paskibra Pengibaran 03.jpg|Indoneziyada Mustaqillik kuni
File:Fourth of July fireworks behind the Washington Monument, 1986.jpg|Amerika Qo‘shma Shtatlarida Mustaqillik kuni


## Yana qarang
* Suverenitet
* Milliy bayramlar

## Manbalar

## Havolalar
*
South Park

***South Park*** (***Janubiy Park***; talaffuzi: /saʊθ pɑːrk/) Trey Parker va Matt Stone tomonidan yaratilgan Amerika multserialidir. Comedy Central kanalida 1997-yildan beri efirga uzatiladi. Serial mashhur shaxslar va voqealarni mutoyiba va satira yordamida parodiya qiladi.

Multserial asosida 1999-yilda *[[South Park: Bigger, Longer & Uncut]]* nomli toʻliq metrajli animatsion film ham ishlangan.

## Mazmuni
Serialdagi voqealar Colorado shtatining South Park shaharchasida boʻlib oʻtadi. Bosh qahramonlar oʻlaroq toʻrt nafar maktab bolasi — Stan, Kyle, Eric va Kennylar qatnashadi. Multfilm ijtimoiy, diniy, siyosiy muammolarni hajv bilan yoritadi, illatlarni fosh qiladi (masalan, NAMBLA haqidagi qismda bachabozlik qattiq tanqid ostiga olingan). Serialda tez-tez soʻkinish eshitilishi va jinsiy aloqaga oid mavzular eslatilishi tufayli 18 yoshdan kichik boʻlganlarga tavsiya etilmaydi.

## Ishlab chiqarish
Multfilm ikki oʻlchamli sodda animatsiyadan iborat. Avval boshda Parker va Stone rangli qogʻozlarni qirqish bilan serialni ishlab chiqarishgan boʻlishsa, hozirda kompyuter grafikasi yordamidan foydalanishadi.

## Asosiy qahramonlar
* Stan Marsh (Trey Parker ovoz bergan) — „oʻrtacha amerikalik bola“. Kylening yaqin doʻsti.
* Kyle Broflovski (Matt Stone ovoz bergan) — aqlli, mantiqli bola. Yahudiy boʻlgani uchun Cartman bilan munosabatlari yomon.
* Eric Cartman (Trey Parker ovoz bergan) — xudbin, irqchi, agressiv bola. Toʻladan kelgan, lekin „semiz“ ekanligini tan olmaydi.
* Kenny McCormick (Matt Stone ovoz bergan) — soʻkingʻich bola. Olovrang anoragi ogʻzini yopib turgani uchun nima deyotgani aniq eshitilmaydi. Qashshoq oila farzandi. Serialning koʻp qismlarida oʻladi (keyingi qismlarda esa uni yana uchratish mumkin).
* Chef (Isaac Hayes ovoz bergan) — South Park maktabi oshpazi. Ayollarga oʻch.
* Herbert Garrison (Trey Parker ovoz bergan) — maktab oʻqituvchisi. Jinsiy moyilligi xilma-xil (multserial davomida u ham geteroseksual, ham gomoseksual munosabatlarda boʻlgan) va shu yuzdan ikki marta jins almashtirish amaliyotidan oʻtgan.
* Janob Mackey (Trey Parker ovoz bergan) — maktabb ruhshunosi. Bolalarga alkogol va giyohvand zarari haqida uqtirgan boʻlsa-da, uning oʻzi araqxoʻr va nashaxoʻr boʻlib ketadi. Biroq koʻp oʻtmay bu odatlarini tashlaydi.

## Qismlar

## Manbalar

## Havolalar
* South Park Studios
Loose

**Musiqiy albom** right|300px
* **Nomi** = Loose
* **Tip** = albom
* **Ijrochi** = Nelly Furtado
* **Reliz** = 20 iyun 2006
* **Janr** = pop
* **Davomiyligi** = 63:42
* **Leybl** = Geffen Records/Mosley Music Group
* **Prodyusserlar** = Timbaland va Danja

**Loose** — Nelly Furtado guruhining uchinchi studiyaviy albomi, relizi 2006-yil 20 iyun. Birinchi singl — Promiscuous treki, keyingisi — Do It.

## Trek-list
# Afraid
# Maneater
# Promiscuous
# Glow
# Showtime
# No Hay Igual
# Te Busqué
# Say It Right
# Do It
# In God's Hands
# Wait For You
# All Good Things (Come to an End)

## Video-kliplar

* Promiscuous
* Maneater
* No Hay Igual
* Say It Right
* All Good Things (Come to an End)
* In God's Hands
* Do It
Tanosub

**Tanosub** – sheʼr baytlarida bir-biriga bogʻliq va bir-biriga yaqin tushunchalarni anglatuvchi soʻzlarni qoʻllash sanʼati. Biror narsani oʻylaganimizda koʻz oldimizga uning belgilari, xususiyatlari keladi. Masalan, quyosh haqida gap ketganda, avvalo, uning nur sochishini xayolga keltiramiz, yuz deganda uning bilan bevosita bogʻliq koʻz, qosh, lab, ogʻiz kabilar xayolda jonlanadi. Bir manzarani shular yordamidagina toʻlaroq tasavvur qilamiz. Sheʼriyatda ham shunday. Shoir biror hodisani tasvirlar ekan, maʼno jihatidan unga yaqin soʻzlarni ishlatadi va bu uning yorqinroq, ishonchliroq tasvirlanishiga yordam beradi. Misol uchun quyidagi baytni keltirish mumkin:

 Chaqilgʻoch barqi ishqi jovidoniy,
 Yetishgach bir sharar kul aylar oni.

Barq (chaqmoq), sharar (uchqun), kul bir-biriga bogʻliq, biri ikkinchisini taqozo qiluvchi tushunchalar. Undan oldindi baytda harorat, xas, oʻt soʻzlari kelgan edi. Yaʼni majoziy ishq oshiqni gʻamga soladi, ishq harorati uning tanini qovjiratib xashakka aylantiradi. Shunda ilohiy ishq chaqmogʻi chaqiladi-yu, undan tushgan uchqun oshiq tanini yondirib, kul qiladi. Bu yerdagi maʼnodosh soʻzlar oʻzining ichki tartibiga ham ega. Yana boshqa misollar:

 Zuljing cheriki jamol mulkin
 Oldi koʻzung ittifoqi birla. (*Atoiy*)

 Uzun sochingdin uzmasmen koʻngulni,
 Ayoqing qanda boʻlsa boshim anda. (*Atoiy*)
Muxammas

**Muxammas** (arab. مخمس — beshlik) — sharq sheʼriyatidagi sheʼriy shakllardan, qofiyalanish tartibiga koʻra tuzilgan sheʼr. M.ning har bir bandi 5 misradan iborat boʻlib, a—a—a—a—a, b—b—b—b—a, v—v—v—v—a, baʼzan esa a—a—a—a—a, b—b—b—a—a tarzida qofiyalanadi. Bandlarning oxirida shoirtaxallusi keltiriladi. M. 1bandining 5misrasida qofiya sifatida qoʻllangan soʻz shu misra boʻylab 2—3-marta takrorlanadigan namunalari ham uchraydi (mas, Dilkash, Komil Xorazmiy, Feruz, Muazzamxon va boshqa ijodida). M.ning 2 turi bor: tabʼi xud (mustaqil) va tazmin (taxmis). Birinchisida barcha beshlik miyeralar bir muallifniki, ikkinchisi (taxmis)da ijodkor bironta ustoz, zamondosh shoir yoxud oʻz gʻazallari baytlarining har birini beshlik bandlarga aylantiradi. Ikki shoir misralari payvandidan iborat sheʼr paydo qilinadi. Gʻazalning har bir bayti oldidan oʻzining uch misrasini qoʻshadi. M. shoir uchun fikr-kechinmalarini chuqurroq ifodalash, bo-shqa shoirlar bilan musobaqalashish, kuch sinash, bahslashuv vositasi boʻlgan.

M.ning oʻzbek sheʼriyatidagi ilk namunalari Hofiz Xorazmiy va Gadoiy devonlarida uchraydi. Navoiy davrida uning tazmin namunalari yaratilgan. M. navislik, ayniqsa 17-asrdan boshlab tez rivojlangan. Mashrab, Vafoiy, Uvaysiy, Nodira, Mahzuna, Munis, Furqat, Xiromiy, Muqimiy va boshqa shoirlar mumtoz M.lar yaratganlar. M. 20-asr sheʼriyatida ham anʼana sifatida davom etdi. Mas, Sobir Abdulla, Char-xiy kabi shoirlar boshqa shoirlarning gʻazallariga M.lar bogʻlaganlar.

## Manbalar
Alliteratsiya

**Alliteratsiya** (Tavzi) — sheʼrda, jumlada, bandda va qisman nasriy asarlarda ham bir xil undosh tovushlarning takrorlanishi. Tovushlar ohangdorligi, asosan bir xil tovushlarning takrorlanishidan hosil boʻlgan ohangdorlik **alliteratsiya** deb yuritiladi.

**Alliteratsiya** (lotincha ad ga, da, littera — harf) — qarang Saj.

Misol:                                                                                                                                                                                                                                                            
                        Qaro qoshing, qalam qoshing, 
                        Qiyiq qayrilma qoshing, qiz, 
                        Qilur qatlimga qasd, qayrab 
                        Qilich qotil qaroshing, qiz… 

                                                                 *([[Erkin Vohidov]])*

## Manbalar
Antiteza

**Antiteza** (qarshilantirish) - badiiy asarda voqea yoki tushunchalarni bir-biriga qarshilantirish orqali bir-biriga zid tushunchalarni yaqqol ifodalash va ularga qiyosiy xarakteristika berish.

**Misol:**
Irsoli masal

**Irsoli masal** - sheʻrda maqol, matal, hikmatli soʻzlarni muayyan maqsad bilan ishlatish usuli.

**Misollar:**
                               Xunob ichar vaqtimda xush kelding, koʻngilkim, xalq aro, 
                                                Yaxshi masaldirkim: **"Kechir yaxshi kishi osh ustina"**. 

                                                                                                                        *([[Ogahiy]])*

                                                **Sabr qilsang gʻoʻradin halvo bitar,** 
                                                Besabrlar oʻz oyogʻidin yitar. 

                                                                                                                        *([[Gulhaniy]])*